La venganza

La venganza é un filme español de 1958 dirixido por Juan Antonio Bardem. Foi coprodudico por Italia, estando protagonizado polo actor italiano Raf Vallone. Francisco Rabal é o narrador do filme. Estreouse no Festival Internacional de Cinema de Cannes de 1958 mais non se estreou nos cinemas de España até o ano seguinte. O filme tivo graves problemas por mor da censura e Bardem mesmo acabou en prisión, xerando un grande escándalo internacional. O filme foi nomeado ao Óscar ó mellor filme en lingua non inglesa na 31ª edición dos premios.

 Sinopse 
Juan regresa á aldea tras estar encerrado dez anos por un crime que non cometeu. Xunto coa súa irmá Andrea deciden vingarse de quen cren que é o culpable dos males da familia: Luis "o Torcido". Para iso, os dous irmáns uniranse a unha cuadrilla de segadores que procura traballo polos campos de Castela e cun xefe que é o seu rival.

 Personaxes 
 Carmen Sevilla como Andrea Díaz
 Raf Vallone como Luis 'El Torcido'
 Jorge Mistral como Juan Díaz
 José Prada como Santiago 'El Viejo'
 Manuel Alexandre como Pablo 'El Tinorio'
 Manuel Peiró como Maxi 'El Chico'
 Conchita Bautista como cantante
 José Marco Davó
 Rafael Bardem
 Maria Zanoli
 Xan das Bólas como segador galego
 Rufino Inglés
 Ángel Álvarez
 Goyo Lebrero
 José Riesgo

 Produción 
A rodaxe comezou o 26 de xuño de 1957 e rematou o 29 de setembro do mesmo ano.Cerón, J.F.: El cine de..., pág. 151-152.

O filme tivo numerosos problemas coa censura, que chegou a prohibir o título orixinal que aparecía no guión escrito en 1957 (Los segadores),Cerón, J.F.: El cine de..., páx. 144. por coincidir co título do himno catalán (Els Segadors). Unhas das esixencias foi cambiar o momento en que ocorría a acción (os anos 50 no guión) suxerindo que os feitos descritos acontecesen  en 1935. "Deste modo, a dura situación social dos segadores que se describe no filme sería responsabilidade das autoridades republicanas e non das franquistas."Cerón, J.F.: El cine de..., pág. 147. Ao final, Bardem situou a acción en 1931, quitándolle responsabilidade á República dos sufrimintos das personaxes.Cerón, J.F.: El cine de..., páx. 148.

 Notas 

 Véxase tamén 
 Bibliografía 


 Outros artigos 
 Filmes de España propostos ó Óscar ó mellor filme internacional
 Filmes propostos ó mellor filme internacional na 31ª edición dos Óscar
 Ligazóns externas 


Categoría:Filmes de 1958
Categoría:Filmes en lingua castelá
Categoría:Filmes de España
Categoría:Filmes de Italia
Categoría:Filmes dirixidos por Juan Antonio Bardem